Pam Astudio Gwyddorau Chwaraeon, Iechyd ac Ymarfer? | Bangor University
Rydym yn falch o'r dangosyddion ansawdd allanol, annibynnol ond mae ein myfyrwyr yn aml yn dweud wrthym mai'r hyn y maen nhw yn ei werthfawrogi mewn gwirionedd yw bod yn rhan o amgylchedd bach, cyfeillgar a chael llawer o amser cyswllt gyda staff. Ym Mhrifysgol Bangor byddwch yn astudio yn un o adrannau Gwyddorau Chwaraeon gorau'r Deyrnas Unedig, sy'n arbenigo mewn:
Gwyddorau Chwaraeon Antur
Seicoleg Chwaraeon ac Ymarfer
Rydym yn darparu ymchwil arloesol o'r radd flaenaf i'r marchnadoedd Chwaraeon, Iechyd ac Ymarfer ac mae hynny'n llywio ein cwricwlwm yn uniongyrchol. Mae hyn yn golygu y byddwch yn cael eich dysgu am y cynnwys mwyaf diweddar a chyffrous yn ystod eich cwrs gradd, a hynny'n defnyddio'r dulliau mwyaf arloesol posibl. Fe gewch gyfle i gymryd rhan yn rhai o'r gweithgareddau ymchwil blaenllaw a chyffrous hynny. Ar daith ymchwil i'r Himalayas yn Nepal lle bu ein grŵp Ymchwil Eithafion yn astudio sut mae pobl yn ymateb ac yn addasu eu perfformiad mewn amgylcheddau eithafol. Mae ein Sefydliad Seicoleg Perfformiad Elît wedi bod yn arwain ar ymchwil gyda Bwrdd Criced Cymru a Lloegr ac UK Sport i lywio eu rhaglenni adnabod a datblygu talent.
Mae pob aelod o'n staff yn gwneud ymchwil ac yn gweithio gyda pherfformwyr chwaraeon ac arbenigwyr meddygol ar y lefelau uchaf yn y Deyrnas Unedig a ledled y byd. Mae arbenigedd o'r fath yn golygu bod gennym gysylltiadau cryf yn y sectorau perfformiad chwaraeon ac iechyd ar y lefelau uchaf. Mae'r ethos ymchwil hwn yn greiddiol o ran meddwl yn feirniadol i ansawdd uchel a beth a sut y byddwch yn ei ddysgu. Byddwch yn datblygu sgiliau i lunio cwestiynau blaengar eich hun ac yn meithrin y sgiliau i gynllunio dulliau i ateb y cwestiynau hyn. Yn syml, byddwch yn dysgu'r sgiliau y bydd arnoch eu hangen i feddwl a gweithio'n annibynnol ynghyd â'r wybodaeth a'r hyder i barhau i ddysgu ac arwain ar ddatblygu gwybodaeth ar ôl graddio; sgiliau hanfodol a fydd yn eich diogelu at y dyfodol wrth ddatblygu yn unrhyw yrfa o'ch dewis (sgiliau beirniadol ar gyfer unrhyw yrfa). Dyma enghreifftiau o bwy rydym yn gweithio ochr yn ochr â hwy:
Camu i'r Copa
Codi Pwysau Cymru
Sefydliad Gwyddorau Perfformio Cymru
Canolfan Awyr Agored Conwy
Rydym wedi ein lleoli mewn adeilad hardd sy'n adeilad rhestredig Gradd II ar lannau'r Fenai ac mewn ardal sy'n frwd dros chwaraeon ac iechyd. Yn ogystal â mynyddoedd, llynnoedd, traethau a choedwigoedd Parc Cenedlaethol Eryri, bydd gennych fynediad at labordai lle ceir offer o'r radd flaenaf ar gyfer ffisioleg a seicoleg chwaraeon ac ymarfer, rheolaeth a dysgu echddygol, a dadansoddi symudiadau gan gynnwys:
Labordy addysgu £1M
siambr uchder (hypocsia)
sawl labordy dadansoddi symudiad 3D
sganiwr amsugnofetreg pelydr-x ynni-deuol (DXA)
labordai profion ymarfer ac adfer
siambr amgylcheddol
ystafelloedd profion seicoleg, seicoechddygol a seicoffisioleg
labordai bioleg celloedd a biocemeg
Yn sgil rhaglenni cyflogadwyedd a lleoliadau gwaith mewn meysydd sy'n ymwneud yn benodol â chwaraeon, iechyd ac ymarfer corff, gallwch wneud eich hun yn fwy amlwg gyda gradd Meistr sy'n seiliedig ar chwaraeon, iechyd ac ymarfer corff o un o'r prifysgolion mwyaf blaenllaw yn y Deyrnas Unedig ac un o'r cyntaf i gynnig y pwnc.